
Legea 86/2024 pentru instituirea zilei de 14 mai ca Ziua Solidarităţii și 
Prieteniei dintre România și Statul Israel 
Dată act: 9-apr-2024 
Emitent: Parlamentul 


Parlamentul României adoptă prezenta lege. 


Art. 1 
Se instituie ziua de 14 mai ca Ziua Solidarităţii și Prieteniei dintre 
România și Statul Israel. 


Art. 2 

(1) Cu prilejul Zilei Solidarităţii și Prieteniei dintre România și Statul 
Israel pot fi organizate activităţi diplomatice, politice, culturale, sociale 
și artistice și pot fi difuzate, prin mijloace de informare în masă, 
materiale care vizează istoria și promovarea relațiilor bilaterale 
româno-israeliene. 

(2) La data de 14 mai a fiecărui an, Administraţia Prezidenţială, 
Parlamentul și Guvernul vor lua măsurile necesare pentru arborarea 
drapelului Statului Israel, alături de cel al României. 

(3) Parlamentul va lua măsurile necesare pentru a marca, printr-un 
moment solemn la începutul ședinței parlamentare din ziua de 14 mai a 
fiecărui an sau, atunci când Parlamentul nu se reunește la această dată, 
cu ocazia ședinței parlamentare din imediata proximitate temporală a 
acestei date, semnificaţia acestei zile. 

(4) Autoritățile administraţiei publice centrale și locale, misiunile 
diplomatice ale României în Statul Israel, precum și în alte state sau 
aflate pe lângă organizaţii internaţionale - Misiunea Permanentă a 
României pe lângă Organizaţia Naţiunilor Unite, Delegaţia Permanentă a 
României la NATO, Reprezentanţa Permanentă a României pe lângă UE - 
pot acorda sprijin logistic și pot aloca fonduri din bugetele proprii în 
vederea organizării și derulării în bune condiţii a evenimentelor 
dedicate, în limita alocărilor bugetare aprobate. 


(5) Unităţile de învățământ, unităţile de cult, centrele comunitare, 
instituţiile culturale, precum și reprezentanţele diplomatice ale 
României sunt invitate să participe la acţiuni de promovare a Zilei 
Solidarităţii și Prieteniei dintre România și Statul Israel. 


kk 


Această lege a fost adoptată de Parlamentul României, cu respectarea 
prevederilor art. 75 și ale art. 76 alin. (2) din Constituţia României, 
republicată. 


p. PREȘEDINTELE CAMEREI DEPUTAȚILOR, 
ALFRED-ROBERT SIMONIS 
PREȘEDINTELE SENATULUI 


NICOLAE-IONEL CIUCĂ 

Acte (3) 


Proiecte legislative (2) 


e Proiect de Lege pentru instituirea zilei de 14 mai ca Ziua 
Solidaritatii si Prieteniei dintre Romania si Statul Israel 


e Propunere legislativa pentru instituirea zilei de 14 mai ca "Ziua 
Solidaritatii si Prieteniei dintre Romania si Statul Israel" 


Modificat de (1) 


e Decretul 778/2024 privind promulgarea Legii pentru instituirea 
zilei de 14 mai ca Ziua Solidarităţii și Prieteniei dintre România... 

